 Na RICHARD MUNGUTI WASHUKIWA wawili wa wizi wa mabavu walishtakiwa kumnyang’anya Shemasi wa kanisa moja jijini Nairobi simu na Sh2,600. Wawili hao Bechkam Kamau na Andrew Mwangi walikana shtaka mbele ya hakimu mwandamizi Bi Esther Bhoke. Walikabiliwa na shtaka la kumnyang’anya Sylvester Isambwa simu yake ya kiunga mbali ya thamani ya Sh Sh11,499 na Sh2,600. Kamau na Mwangi wanadaiwa walitekeleza uhalifu huo katika mtaa wa Riruta, Nairobi mnamo Januari 30,2022. Mahakama ilifahamishwa wawili walikuwa na mshukiwa mwingine ambaye alitoroka anayesakwa na polisi. Isambwa alikuwa na mwenzake wa kanisa wanamoshiriki pamoja kanisani alipokea simu kisha akiongea watu wawili waliokuwa wamepanda piki piki walimpora. Isambwa alimshika mmoja kabla ya kutoroka na kuanza kung’ang’ana naye. Punde si punde mshukiwa mwingine alimkabili Isambwa na kumpora pochi lake na kutoroka. Wapita njia walimsaidia Isambwa kuwakamata Kamau na Mwangi kuwapeleka polisi waliposhtakiwa. Washtakiwa waliomba korti iwaachilie kwa dhamana. Upande wa mashtaka haukupinga. Mahakama iliwapa dhamana ya Sh700,000. Kesi itatasikizwa Feburuari 22,2022. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  